СТОЛИЧНА ОБЩИНА

Д О К У М Е Н Т А Ц И Я

ЗА УЧАСТИЕ В ОТКРИТА ПРОЦЕДУРА ЗА Възлагане на обществена поръчка с предмет:

**Дезинфекция, дезинсекция и дератизация в сградите на Заведенията за социални услуги, Бюрата за социални услуги, дирекция „ИХУПП и дирекция „СУДВ“ в Столична община**

**Обособена позиция № 1:** Услуги по дезинфекция, дезинсекция и дератизация на Заведения за социални услуги

**Обособена позиция № 2:** Услуги по дезинфекция, дезинсекция и дератизация на Бюра за социални услуги, дирекция „Интеграция на хора с увреждания, програми и проекти” и дирекция „Социални услуги за деца и възрастни“

**КОД ПО КООП 90670000**

**СОФИЯ, 2019 г.**

**РАЗДЕЛ I: ПЪЛНО ОПИСАНИЕ НА ОБЕКТА НА ОБЩЕСТВЕНАТА ПОРЪЧКА**

**Настоящата обществена поръчка се открива на основание чл. 73, ал.1 във връзка с чл.18, ал.1, т.1 от ЗОП – открита процедура по ЗОП.**

**1. ПРЕДМЕТ** на настоящата обществена поръчка e Дезинфекция, дезинсекция и дератизация в сградите на Заведенията за социални услуги, Бюрата за социални услуги, дирекция „ИХУПП и дирекция „СУДВ“ в Столична община.

**2.** ПРАВНО ОСНОВАНИЕ ЗА ОТКРИВАНЕ НА ПРОЦЕДУРАТА:

Възложител на настоящата поръчка е Албена Христова Атанасова, заместник-кмет на Столична община, Направление „Социални дейности и интеграция на хора с увреждания“, упълномощен за Възложител със заповед № СОА18-РД09-1409/06.12.2018 г. на Кмета на Столична. Възложителят взема решение за откриване на процедура за възлагане на обществена поръчка, с което одобрява обявлението за обществена поръчка и документацията за участие в процедурата. Процедурата се открива на основание чл. 18, ал. 1, т. 1, при условията на чл. 74 от ЗОП. За нерегламентираните в настоящите указания и документацията за участие условия по провеждането на процедурата, се прилагат разпоредбите на Закона за обществените поръчки и ППЗОП, както и приложимите национални и международни нормативни актове, съобразно с предмета на поръчката.

**3. МОТИВИ ЗА ИЗБОР НА ПРОЦЕДУРА ПО ВЪЗЛАГАНЕ НА ПОРЪЧКАТА**

Провеждането на предвидената в ЗОП открита процедура гарантира в най-голяма степен публичността на възлагане изпълнението на поръчката, респективно прозрачност при разходването на финансовите средства.

С цел да се осигури максимална публичност и да се постигнат и най-добрите за Възложителя условия, настоящата обществена поръчка се възлага именно чрез посочения вид процедура. Посредством тази процедура се цели и защитаване на обществения интерес, като се насърчи конкуренцията и се създадат равни условия и прозрачност при провеждането й.

**4. ОБОСОБЕНИ ПОЗИЦИИ. ОПИСАНИЕ НА ОБЩЕСТВЕНАТА ПОРЪЧКА. ТЕХНИЧЕСКИ СПЕЦИФИКАЦИИ:**

**4.1 Обособени позиции:**

**Обособена позиция № 1:** „Услуги по дезинфекция, дезинсекция и дератизация на Заведения за социални услуги“

**Обособена позиция № 2:** „Услуги по дезинфекция, дезинсекция и дератизация на Бюра за социални услуги, дирекция „Интеграция на хора с увреждания, програми и проекти” и дирекция „Социални услуги за деца и възрастни“

**4.2 ОПИСАНИЕ НА ОБЩЕСТВЕНАТА ПОРЪЧКА.**

В обхвата на обществената поръчка са включени услуги по дезинфекция, дезинсекция и дератизация в сградите на Заведенията за социални услуги, Бюрата за социални услуги, дирекция „ИХУПП и дирекция „СУДВ“ в Столична община, подробно описани в Техническото задание. ***В Техническото задание са посочени заведенията за социални услуги, включени в конкурс за отдаването им на външен доставчик. В случай, че Заведенията се отдадат на външен доставчик, то същите обекти ще отпаднат от настоящата обществена поръчка.***

**5. ТЕХНИЧЕСКО ЗАДАНИЕ**

Приложения № 1.

**5. ПРОГНОЗНА СТОЙНОСТ** на обществената поръчка:

**3.1.** Общата прогнозна стойност на поръчката за период от 12 (дванадесет) месеца е в размер на **21 834 (двадесет и една хиляди осемстотин тридесет и четири) лева без ДДС** в това число:

 **- За Обособена позиция №1** – 20 833,34 (двадесет хиляди осемстотин тридесет и три лева и тридесет и четири стотинки) без ДДС.

 **- За Обособена позиция №2** – 1 000 (хиляда) лева без ДДС.

**4. Срок ЗА ИЗПЪЛНЕНИЕ:**

**4.1.** Срокът за изпълнение на възложената обществена поръчка за всяка обособена позиция е 24 (дванадесет и четири) месеца считано от датата на регистриране в деловодната система на Столична община.

**РАЗДЕЛ II. ИЗИСКВАНИЯ КЪМ ИЗПЪЛНЕНИЕТО**

**1.** Изискванията, свързани с изпълнението на услуги по дезинфекция, дезинсекция и дератизация са описани в приложеното техническо задание.

**РАЗДЕЛ III. ИЗИСКВАНИЯ И ДОКАЗАТЕЛСТВА ЗА ИКОНОМИЧЕСКОТО И ФИНАНСОВОТО СЪСТОЯНИЕ И технически и професионални способности НА УЧАСТНИЦИТЕ В ОБщЕСТВЕНАТА ПОРЪЧКА**

**1. Икономическо и финансово състояние:**

Не са поставени минимални изисквания.

**2. технически и професионални способности:**

**ИЗИСКВАНЕ:**

Всеки участник трябва да е изпълнил минимум една услуга с предмет, идентичен или сходен с този на обществената поръчката през последните три години, считано от крайния срок за подаване на офертите.

*Забележка: Под „дейност с предмет, идентичен или сходен на обществената поръчка“ следва да се разбира: „услуги по дезинфекция, дезинсекция и дератизация“*

**3.ДОКАЗВАНЕ:**

3.1 Участникът представя попълнен Единен европейски документ за обществени поръчки (ЕЕДОП) в Част IV „Критерии за подбор“, Буква „В“, т.1 б като декларира/посочва услугите, изпълнени през последните 3 години, считано от датата на подаване на офертата, които са идентични или сходни с предмета на обществената поръчка, с посочване на стойностите (сумите), датите и получателите.

3.2 Съответствието с изискването по т.3.1 се доказва с представяне на списък на услугите, които са идентични или сходни с предмета на поръчката с посочване на стойностите, датите и получателите заедно с доказателства за извършените услуги.

Съгласно чл. 67, ал. 1 от ЗОП при подаване на оферта участникът декларира съответствие с критериите за подбор и липса на основания за отстраняване чрез представяне на ЕЕДОП. Документите, чрез които се доказва информацията, посочена в ЕЕДОП, могат да бъдат изисквани допълнително при условията на чл. 67, ал. 5 от ЗОП.

Съгласно чл. 67, ал. 6 от ЗОП преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

 **4. изисквания за годноста (правоспособността) за упражняване на професионална дейност:**

**4.1.** Всеки участник трябва да е вписан в публичната база данни за лицата извършващи ДДД по чл.13, ал 1 от Наредба № 1 от 5 януари 2018 г. за условията и реда за извършване на дезинфекции, дезинсекции и дератизации.

За доказване на професионалната годност по т. 4.1 участникът декларира в ЕЕДОП, Част ІV, Раздел А, информация за обстоятелствата, съобразно националните база данни, в която се съдържат декларираните обстоятелства, или компетентните органи, които съгласно законодателството на държавата, в която участникът е установен са длъжни да предоставят информацията.

Доказването на съответствието с изискването на т.4.1 става по реда на чл. 67, ал. 5 и ал. 6 от ЗОП, с представяне на документ, удостоверяващ вписването в базата данни за лицата, извършващи ДДД по чл.13, ал 1 от Наредба № 1 от 5 януари 2018 г. за условията и реда за извършване на дезинфекции, дезинсекции и дератизации. В случай, че участникът е чуждестранно лице той може да представи валиден еквивалентен документ или декларация или удостоверение, издадени от компетентен орган на държава - членка на Европейския съюз, или на друга държава - страна по Споразумението за Европейското икономическо пространство, доказващи вписването на участника в съответен регистър на тази държава, в случай, че възложителят се възползва от визираната в чл. 67, ал. 5 възможност. Преди сключване на договор за обществена поръчка и в съответствие с чл. 112, ал. 1, т.4 от ЗОП, чуждестранното лице следва да бъде вписано в публичната база данни за лицата, извършващи ДДД по чл.13, ал 1 от Наредба № 1 от 5 януари 2018 г. за условията и реда за извършване на дезинфекции, дезинсекции и дератизации.

**5. Използване на капацитета на трети лица.**

**5.1.** Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с техническите способности и професионалната компетентност.

**5.2.** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

**5.3.** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**5.4.** Възложителят изисква от участника да замени посоченото от него трето лице, ако то не отговаря на някое от условията по т. 5.3.

**5.5.** Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 5.2 - 5.4.

Раздел IV. крИТЕРИИ ЗА възлагане на поръчката

**1.** Обществената поръчка се възлага въз основа на икономически най-изгодната оферта при критерий **„НАЙ-НИСКА ЦЕНА“.**

**2. Оценка на ценовото предложение**

**2.1.** Преди извършване на оценката на ценовите предложения, същите се проверяват, за да се установи, че са подготвени и представени в съответствие с изискванията на документацията за участие в процедурата.

**2.2.** При различия между стойностите, изразени с цифри и думи, за вярно се приема словесното изражение на стойностите.

**2.3.** Ценовото предложение, съгласно образец № 2.

**2.4.** Оценява се предложената обща стойност без ДДС.

 **2.5.** Участникът, предложил най-ниска обща стойност без ДДС (получена като сбор от цени за обработка на 1 кв.м. площ - ***дезинсекция, дезинфекция и дератизация*** ), се класира на първо място, а останалите участници се класират в низходящ ред.

**2.6.** В случай, че предложените цени на две или повече оферти са равни, комисията прилага разпоредбите на чл. 58 от ППЗОП.

**Раздел V. ОБСТОЯТЕЛСТВА, НАЛИЧИЕТО НА КОИТО Е ОСНОВАНИЕ ЗА ОТСТРАНЯВАНЕ НА УЧАСТНИЦИТЕ**

**1.** За участниците в процедурата следва да не са на лице основанията по чл.54, ал.1, т.1,т. 2, т.3, т. 4, т.5, т.6 и т.7 от ЗОП и чл.55, ал.1, т.1 и т.4 от ЗОП.

**2.** За участниците не трябва да важат забраните, посочени в чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

**3.** За участниците не трябва да важат забраните, посочени в чл.69 от *Закона за противодействие на корупцията и за отнемане на незаконно придобитото имущество* (ЗПКОНПИ).

**РАЗДЕЛ VІ. ОБЩИ ИЗИСКВАНИЯ КЪМ УЧАСТНИЦИТЕ**

**1.** В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява дейностите, предмет на поръчката, съгласно законодателството на държавата, в която е установено.

**2.** Възложителят не поставя каквито и да е изисквания относно правната форма под която Обединението ще участва в процедурата за възлагане на поръчката.

**3.** Когато Участникът е обединение, което не е регистрирано като самостоятелно юридическо лице, се представя учредителния акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка: 1. правата и задълженията на участниците в обединението; 2. дейностите, които ще изпълнява всеки член на обединението и 3. уговаряне на солидарна отговорност между участниците в обединението.

**4.** Когато участникът е обединение, което не е юридическо лице, следва да бъде определен и посочен партньор/и, който/които да представлява/т обединението за целите на настоящата обществена поръчка.

**5.** В случай, че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че не е регистрирано и при възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ и данъчна регистрация, след уведомяването му за извършеното класиране и преди подписване на Договора за възлагане на настоящата обществена поръчка.

**6. Подизпълнители**

**6.1.** Участниците посочват в ЕЕДОП подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

**6.2.** Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

**6.3.** Разплащанията по 6.2. се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

**6.4.** Към искането по т. 6.3. изпълнителят предоставя становище, от което да е видно дали оспорва плащанията или част от тях като недължими.

**6.5.** Възложителят има право да откаже плащане по т.6.3., когато искането за плащане е оспорено, до момента на отстраняване на причината за отказа.

**6.6.** Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.

**6.7.** Независимо от възможността за използване на подизпълнители отговорността за изпълнение на договора за обществена поръчка е на изпълнителя.

**6.8.** След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

**6.9.** Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия: 1. за новия подизпълнител не са налице основанията за отстраняване в процедурата; 2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

**6.10.** При замяна или включване на подизпълнител изпълнителят представя на възложителя всички документи, които доказват изпълнението на условията по т.6.9. заедно с копие на договора за подизпълнение или на допълнителното споразумение в тридневен срок от тяхното сключване.

**7.** Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедура за възлагане на обществена поръчка едно физическо или юридическо лице може да участва само в едно обединение.

**8.** Свързани лица по смисъла на §2, т.45 от доп. разпоредби на ЗОП не могат да бъдат самостоятелни участници в една и съща процедура.

Забележка: Условията по т.7 и т.8 се прилагат отделно за всяка от обособените позиции.

**9.**Основанията по чл.54, ал.1, т.1, т.2 и т. 7 от ЗОП се отнасят за:

а/. лицата, които представляват участника;

б/. лицата, които са членове на управителни и надзорни органи на участника;

в/. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата.

**10.** Липсата на обстоятелства, свързани с националните основания за отстраняване се декларира в ЕЕДОП в полето „Прилагат ли се специфичните национални основания за изключване“. Отговор „не“ се отнася за всички обстоятелства. При отговор „да“ лицето трябва да посочи конкретното обстоятелство, както и евентуално предприетите мерки за надеждност.

Национални основания за отстраняване са:

- осъждания за престъпления по чл. 194 – 208, чл. 213а – 217, чл. 219 – 252 и чл. 254а – 255а и чл. 256 - 260 НК (чл. 54, ал. 1, т. 1 от ЗОП);

- нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);

- нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);

- наличие на свързаност по смисъла на пар. 2, т. 44 от ДР на ЗОП между кандидати/ участници в конкретна процедура (чл. 107, т. 4 от ЗОП);

- наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

- обстоятелства по чл. 69 от Закона за противодействие на корупцията и за отнемане на незаконно придобитото имущество.“

**РАЗДЕЛ VІІ. Съдържание на офертите и изисквания**

**1. Офертата включва:**

**1.1.** Oпис на съдържанието;

**1.2.** В изпълнение на чл. 67, ал. 4 от Закона за обществените поръчки, считано от 01.04.2018 г. Единният европейски документ за обществени поръчки /ЕЕДОП/ се предоставя в електронен вид по образец, утвърден с акт на Европейската комисия. Участниците задължително предоставят ЕЕДОП в електронен вид, като той трябва да бъде цифрово подписан и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.

\*Забележка: Към документацията е представен ЕЕДОП в “.doc” формат. След попълване на ЕЕДОП, файлът следва да се конвертира в нередактируем формат и трябва да бъде подписан с квалифициран електронен подпис на лицето/лицата по чл. 40 от ППЗОП.

**1.3.** **ЕЕДОП:** Участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). Когато Участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП. Когато участникът е обединение, което не е юридическо лице се представя ЕЕДОП за всеки от участниците в обединението.

**1.4.** Документи за доказване на предприетите мерки за надеждност, когато е приложимо;

**1.5.** Когато участникът е обединение, което не е юридическо лице, се представя копие от документ (учредителния акт, споразумение и/или друг приложим документ), от който да е видно правното основание за създаване на обединението, както и следната информация във връзка с конкретната обществена поръчка: 1. правата и задълженията на участниците в обединението; 2. дейностите, които ще изпълнява всеки член на обединението. 3. уговаряне на солидарна отговорност между членовете на обединението. В документа за създаване на обединение се определя партньор/и, който/които да представлява/т обединението за целите на обществената поръчка;

**1.6.** Декларация за съгласие за обработване на лични данни по образец;

**1.7**. техническо предложение, съдържащо:

а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката, в съответствие с техническото задание и изискванията на възложителя изготвено по образец, включващо декларация за съгласие с клаузите на приложения проект на договор, декларация за срока на валидност на офертата и декларация, че при изготвянето й са спазени задълженията, свързани с данъци и осигуровки, опазване на околната среда, закрила на заетостта и условията на труд.

*Забележка: Документите по т. 1.7 следва да бъдат обособени в отделна папка!*

**1.8. ЦЕНОВО ПРЕДЛОЖЕНИЕ ПО ОБРАЗЕЦ**

Представя се по приложен в документацията образец 2 и приложения за всяка от обособените позиции по отделно, в които участника попълва единичните цени за видовете дейности.

*Забележка за образеца на ценова оферта:*

1. При различия между стойностите, изразени с цифри и думи, за вярно се приема словесното изражение на стойностите.

***\*Забележка: При подготовка на своите оферти и попълване на ЕЕДОП участниците следва да се придържат към изискванията, поставени в ЗОП, Документацията за участие, обявлението за обществената поръчка, а при необходимост могат да следват инструкциите за попълване на стандартния образец, приети от Европейската комисия и Регламент за изпълнение (ЕС) 2016/7 на Комисията от 5 януари 2016 година за установяване на стандартния образец за единния европейски документ за обществени поръчки, достъпни на електронен адрес:*** [***http://eur-lex.europa.eu/legal-content/BG/TXT/?uri=CELEX%3A32016R0007***](http://eur-lex.europa.eu/legal-content/BG/TXT/?uri=CELEX%3A32016R0007)

**Раздел VІІI. УКАЗАНИЯ КЪМ ЗАИНТЕРЕСОВАНИТЕ ЛИЦА И УЧАСТНИЦИТЕ В ПРОЦЕДУРАТА**

**1. Документите, свързани с участието в процедурата, се представят ОТ УЧАСТНИКА ИЛИ ОТ УПЪЛНОМОЩЕН ОТ НЕГО ПРЕДСТАВИТЕЛ лично или чрез пощенска или друга куриерска услуга с препоръчана пратка с обратна разписка, на адрес гр. София, ул. „Московска“ №33.**

**2.** Документите, свързани с участието в процедурата, се представят от участника в запечатана непрозрачна опаковка, върху която се посочва: наименованието на участника, включително участниците в обединението, когато е приложимо; адрес за кореспонденция, телефон и по възможност факс и електронен адрес; наименованието на поръчката и обособената позиция.

**3.** Опаковката включва опис на представените документи, самите документи, оптичен **носител с цифрово подписан ЕЕДОП**, както и отделен запечатан непрозрачен плик с надпис **"Предлагани ценови параметри"**, който съдържа ценовото предложение на участника.

**Забележка:** Когато участник подава оферта за повече от една обособена позиция, за всяка от позициите се представят поотделно комплектувани документи и отделни непрозрачни пликове с надпис „Предлагани ценови параметри“, с посочване на позицията, за която се отнасят.

**4.** Не се приемат оферти, които са представени след изтичане на крайния срок за получаване или в незапечатана или скъсана опаковка.

**5.** Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Заявленията за участие или офертите на лицата от списъка се завеждат в регистъра, като не се допуска приемане на заявления за участие или оферти от лица, които не са включени в списъка. Получените заявления за участие или офертите се предават на председателя на комисията за което се съставя протокол с данните. Протоколът се подписва от предаващото лице и от председателя на комисията.

**Раздел ІХ. гаранциИ** ЗА ИЗПЪЛНЕНИЕ НА ДОГОВОРА и

обезпечения

**1. Гаранция за изпълнение на договора – условия, размер и начин на плащане:**

**1.1.** Гаранцията за изпълнение на договора е в размер на 2% от прогнозната стойност за конкретната обособена позиция без включен ДДС.

**1.2.** Гаранцията се предоставя в една от следните форми:

**1.2.1.** Парична сума;

**1.2.2.** Банкова гаранция;

**1.2.3.** Застраховка, която обезпечава изпълнението чрез покритие на отговорността на изпълнителя.

**1.3.** Гаранцията по т.1.2.1 и т. 1.2.2 може да се предостави от името на изпълнителя за сметка на трето лице - гарант.

**1.4.** Участникът, определен за изпълнител, избира сам формата на гаранцията за изпълнение.

**1.5.** Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**1.6.** Условията за задържане и освобождаване на гаранцията за изпълнение са указани в Договора за изпълнение на обществената поръчка между Възложителя и Изпълнителя.

**1.7.** При представяне на гаранцията във вид на платежно нареждане паричната сума се внася по сметката на Възложителя (Столична община):

Банка: Общинска банка, клон "Врабча"

IBAN: BG 72 SOMB 9130 33 33008301

BIC: SOMBBGSF

**1.8.** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора, плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**1.9.** Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ**, в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на **ИЗПЪЛНИТЕЛЯ;**

2. да бъде със срок на валидност за целия срок на действие на Договора, плюс 30 (тридесет) дни след прекратяването на Договора.

3. Застрахователната премия трябва да е платима еднократно. Застраховката се сключва от изпълнителя след одобрението й от възложителя.

Условията по застраховката, следва да дават възможност за поетапното й освобождаване, без връщане на оригинала на документа, при условията на настоящия договор или издаване на застраховка за остатъка.

**1.10.** Възложителят ще освободи гаранцията за изпълнение, без да дължи лихви за периода, през който средствата законно са престояли при него.

**2.** Възложителят сключва писмен договор с избрания за изпълнител участник по реда и при условията на чл.112 от Закона на обществени поръчки. При подписване на договора участникът, избран за изпълнител е длъжен да представи документи в съответствие с чл. 112, ал. 1 от ЗОП.

**РАЗДЕЛ Х. ДРУГИ УКАЗАНИЯ**

**1.** За въпроси, свързани с провеждането на процедурата и подготовката на офертите от участниците, които не са разгледани в документацията, се прилагат разпоредбите на Закона за обществените поръчки и други относими нормативни актове.

**2.** Възложителят предоставя неограничен, пълен, безплатен и пряк достъп чрез електронни средства до документацията за обществената поръчка.

**РАЗДЕЛ XІ. ПРИЛОЖЕНИЯ, ОБРАЗЦИ НА ДОКУМЕНТИ**

1. Стандартен образец за единния европейски документ за обществени поръчки (ЕЕДОП);

2. Техническо предложение, съгласно Образец № 1;

3. Ценово предложение на участника, съгласно Образец №2;

5. Проект на договор – Образец №4.

6. Приложения: 1 – Техническo задание.

***OБРАЗЕЦ № 1***

...................................................................................................................................................

*( наименование на участника )*

**ПРЕДЛОЖЕНИЕ ЗА ИЗПЪЛНЕНИЕ НА ОБЩЕСТВЕНА ПОРЪЧКА С ПРЕДМЕТ:**

**Дезинфекция, дезинсекция и дератизация в сградите на Заведенията за социални услуги, Бюрата за социални услуги, дирекция „ИХУПП и дирекция „СУДВ“ в Столична община, за обособена позиция …………………**

От ......................................................................................................................................................

*(трите имена)*

в качеството си на .................................. в/на .................................................., ЕИК (БУЛСТАТ)........................, със седалище и адрес на управление .............................................................................................................................................................

**УВАЖАЕМИ ДАМИ И ГОСПОДА,**

С настоящото, Ви представяме нашето предложение за изпълнение на обявената от Вас процедура за възлагане с предмет: **Дезинфекция, дезинсекция и дератизация в сградите на Заведенията за социални услуги, Бюрата за социални услуги, дирекция „ИХУПП и дирекция „СУДВ“ в Столична община, за обособена позиция …………………**

1. Срокът за изпълнение на обществената поръчка е 24 месеца, считано от датата на регистриране в деловодната система на Столична община.
2. Декларирам, че дезинфекция, дезинсекция и дератизация на всички помещения и прилежащите им площи ще се извършва по график предложен от Изпълнителя и утвърден от Възложителя.
3. Декларирам, че при извършване на дезинфекциите, дезинсекциите и дератизациите ще използват само разрешени от Министерството на здравеопазването биоциди.
4. Декларират, че при провеждане на обработките да се спазват изискванията за опазване на околната среда и здравето на хората.
5. Декларирам, че ще проследявам ефективността от извършените обработки с цел намаляване числеността на преносители, причинители, резервоари и вредни организми до степен безопасна за здравето на човека.
6. Декларирам, че лицата извършили ДДД ще съставят протокол по образец съгласно, Приложение №5 към чл.15, т.6 от Наредба № 1 от 5 януари 2018 г. за условията и реда за извършване на дезинфекции, дезинсекции и дератизации.
7. Декларирам, че съм запознат със съдържанието на проекта на договора и приемам клаузите в него.
8. Декларирам, чесрокът на валидност на офертата е 6 /шест/ месеца, считано от датата определана за краен срок за получаване на оферти.

 **Дата: Подпис и печат: ……………………...**

(име, длъжност)

***OБРАЗЕЦ № 2***

...................................................................................................................................................

*( наименование на участника )*

**ЦЕНОВО ПРЕДЛОЖЕНИЕ**

за участие в обществена поръчка с предмет: **Дезинфекция, дезинсекция и дератизация в сградите на Заведенията за социални услуги, Бюрата за социални услуги, дирекция „ИХУПП и дирекция „СУДВ“ в Столична община, за обособена позиция …………………**

След запознаване с документацията за участие в обществената поръчка с горецитирания предмет, предлагаме да изпълним поръчката съгласно документацията за участие при следните финансови условия:

**1. Цена за обработка на 1 кв.м. площ - дезинфекция**

**без ДДС ...........................лв. /кв.м**

*словом* /........................................................................................................................./

 **с ДДС ............................лв. /кв.м**

*словом* /............................................................................................................../

**2. Цена за обработка на 1 кв.м. площ - дезинсекция**

**без ДДС ...........................лв. /кв.м**

*словом* /........................................................................................................................./

 **с ДДС ............................лв. /кв.м**

*словом* /............................................................................................................../

**3. Цена за обработка на 1 кв.м. площ - дератизация**

**без ДДС ...........................лв. /кв.м**

*словом* /........................................................................................................................./

 **с ДДС ............................лв. /кв.м**

*словом* /............................................................................................................../

Посочената цена включва всички разходи за изпълнение на поръчката - стойността на използваните препарати и материали, труд и транспортни разходи.

***Забележка: Посочените цени за обработка на 1 кв.м. площ - дезинсекция, дезинфекция и дератизация е за всяка от сградите, посочени в Техническото задание.***

**4. Обща стойност, (сбор от цените посочени в т.1, 2 и 3) ……………………………………. лева без ДДС.**

***Забележки:***

*1. Посочената обща стойност без ДДС е за целите на методиката за оценка.*

*2. При различия между стойностите, изразени с цифри и думи, за вярно се приема словесното изражение на стойностите;*

*3. В случай, че Участникът е допуснал аритметични грешки, изразяващи се в несъответствие между единичните цени за съответните видове дейности и общата цена, ще се вземе предвид единичните, т.е. след извършване на пресмятане, ако комисията констатира разлика между сбора от единичните цени и посочената обща цена, ще се вземе предвид сумата, получена като сбор от единични цени, без значение дали общата цена се увеличава или намалява*

*4.**Посочените единични цени* *за изпълнение на договора са окончателни и не подлежат на увеличение, като посочените цени включват всички разходи по изпълнение на пълния обект на поръчката.*

**Дата: Подпис и печат: ……………………....**

(име, длъжност)

***ОБРАЗЕЦ № 3***

**ПРОЕКТ НА ДОГОВОР**

Днес,……..2019 г., между:

**Столична община**, с адрес: гр. София, ул. „Московска” № 33, с БУЛСТАТ/ЕИК 000696327, представлявана от **Заместник–кмета на Столична община, Албена Христова Атанасова** (съгласно Заповед № СОА18-РД09-1409/06.12.2018 г. на Кмета на СО), наричана по-долу за краткост **ВЪЗЛОЖИТЕЛ,** от една страна, и

**………………….**, със седалище и адрес на управление: ……………………………….., БУЛСТАТ/ЕИК …………………., представлявано от ………………………………., наричан по-долу **ИЗПЪЛНИТЕЛ** от друга страна,

на основание чл. 112, ал.1 и при условията на чл.18, ал.1, т. 1 от ЗОП, във връзка с проведена открита процедура и Решение № ………………. на **ВЪЗЛОЖИТЕЛЯ** за определяне на **ИЗПЪЛНИТЕЛ** (Процедурата е открита с Решение № ………….. и вписана в Регистъра на ОП с № 00087-2019-………. на ……2019г. и публикувана в „Официален вестник” на ЕС под номер ……………, № в профила на купувача ……..) се сключи настоящият договор, с който страните по него се споразумяха за следното:

1. **ПРЕДМЕТ НА ДОГОВОРА**

**Чл. 1. (1). ВЪЗЛОЖИТЕЛЯТ** възлага, а **ИЗПЪЛНИТЕЛЯ** се задължава да извършва, срещу възнаграждение и при условията на този Договор, следните услуги: **Дезинфекция, дезинсекция и дератизация в сградите на Заведенията за социални услуги, Бюрата за социални услуги, дирекция „ИХУПП и дирекция „СУДВ“ в Столична община, за обособена позиция …………………**

**Чл. 1. (2). При отпадане на необходимостта от извършване на дейностите, предмет на договора, в обекти посочени в Техническото задание, ВЪЗЛОЖИТЕЛЯТ уведомява писмено ИЗПЪЛНИТЕЛЯТ.**

**Чл. 2. ИЗПЪЛНИТЕЛЯТ** се задължава да предоставя Услугите в съответствие с Техническото задание, Техническото предложение, Ценовото предложение (съответно Приложения №№ 1, 2 и 3), представляващи неразделна част от Договора.

**Чл. 3.** В срок до 3 (*три*) дни от датата на сключване на Договора, но най-късно преди започване на неговото изпълнение, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ. ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на Договора в срок до 3 (*три*) дни от настъпване на съответното обстоятелство. \*

**П. СРОК НА ДОГОВОРА. СРОК И МЯСТО НА ИЗПЪЛНЕНИЕ**

 **Чл. 4. (1)** Договорът влиза в сила от датата на регистрационния му индекс в деловодната система на Столична община.

 **(2)** Срокът за изпълнение на Услугите е 24 (двадесет и четири) месеца, считано от датата на регистрационния му индекс в деловодната система на Столична община. **Чл. 5.** Мястото на изпълнение на Договора е гр. София, сгради находящи се на адреси, изброени в техническото предложение.

**ІІІ. ЦЕНА, РЕД И СРОКОВЕ ЗА ПЛАЩАНЕ**

**Чл**.6.**(1).** Общата прогнозна стойност на договора е до:

 **- За Обособена позиция №1** – 20 833,34 (двадесет хиляди осемстотин тридесет и три лева и тридесет и четири стотинки) без ДДС.

 **- За Обособена позиция №2** – 1 000 (хиляда) лева без ДДС.

**ВЪЗЛОЖИТЕЛЯТ** не е задължен да възложи дейностите, предмет на договора на тази стойност.

  **(2).** Цената за обработка на 1 кв.м. площ с включена стойност на използваните препарати, материали, труд и транспортни разходи е както следва :

2.1 **дезинфекция** .................. /.................................../ лева без ДДС или ............../...................................../ лева с ДДС.

2.2 **дезинсекция**  .................. /.................................../ лева без ДДС или ............../...................................../ лева с ДДС

2.3 **дератизация** .................. /.................................../ лева без ДДС или ............../...................................../ лева с ДДС.

 **Чл.7. (1)** **ВЪЗЛОЖИТЕЛЯТ** чрез Директора на Дирекция „Интеграция на хора с увреждания, програми и проекти” / Директора на съответното заведение за социално услуги заплаща на **ИЗПЪЛНИТЕЛЯТ** сумите по чл. 6 от настоящия договор по банков път в 30 /тридесет/ дневен срок, след представяне на протоколи за обработка по чл.13, подписани от **ИЗПЪЛНИТЕЛЯ** и **ВЪЗЛОЖИТЕЛЯ** и фактура на посочена от **ИЗПЪЛНИТЕЛЯ** банкова сметка.

 **(2).**  Банковата сметка на **ИЗПЪЛНИТЕЛЯ** в лева е:

**IBAN: ............................................**

**BIC: ...............................................**

**Обслужваща банка: ..................**

**(3) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 2 в срок от 3 (*три*) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

 **(4).** Когато **ИЗПЪЛНИТЕЛЯТ** е сключил договор/договори за подизпълнение частта от поръчката, която се изпълнява от **ПОДИЗПЪЛНИТЕЛ**, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ,** **ВЪЗЛОЖИТЕЛЯТ** заплаща възнаграждение за тази част на **ПОДИЗПЪЛНИТЕЛЯ.** \*

**(5)**. Разплащанията по чл. 7, ал.4 се осъществяват въз основа на искане, отправено от **ПОДИЗПЪЛНИТЕЛЯ** до **ВЪЗЛОЖИТЕЛЯ** чрез **ИЗПЪЛНИТЕЛЯ,** който е длъжен да го предостави на възложителя в 15-дневен срок от получаването му.\*

**(6).** Към искането по чл.7, ал.5 **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими. \*

**(7). ВЪЗЛОЖИТЕЛЯТ** има право да откаже плащане, когато искането за плащане е оспорено, до момента на отстраняване на причината за отказа.\*

**ІV. ПРАВА И ЗАДЪЛЖЕНИЯ НА СТРАНИТЕ**

**Чл. 8.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Чл. 9. ИЗПЪЛНИТЕЛЯТ** се задължава:

**(1).** Да извършва дезинфекция, дезинсекция и дератизация на всички помещения и площи съгласно утвърден от Възложителя чрез Директора на Дирекция „Интеграция на хора с увреждания, програми и проекти” / Директора на съответното заведение за социално услуги.

**(2).** При извършване на дезинфекция, дезинсекция и дератизация да се използват само разрешени от Министерство на здравеопазването биоциди

**(3).** Да се проследява ефективността от извършените обработки с цел намаляване числеността на преносители, причинители, резервоари и вредни организми до степен безопасна за здравето на човека. При възникване на извънредна необходимост от ДДД обработка, Изпълнителят да се отзове до 4 часа от подаване на сигнал.

**(4).** Да дава указания за осигуряване на максимална ефективност от извършваните ДДД обработки и условия за безопасност.

**(5).** Лицата извършили ДДД обработка, съставят Протокол по образец, съгласно Приложение №5 към чл.15, т.6 от Наредба № 1 от 5 януари 2018 г. за условията и реда за извършване на дезинфекции, дезинсекции и дератизации.

**(6).** При необходимост да ограничава достъпа до третираните площи.

**(7).** Преди и след всяка обработка да информира работещите в съответния обект за проведеното мероприятие и санитарно-хигиенните мерки за безопасност, като при необходимост да осигури за своя сметка информационни знаци и/или табели за съответната дейност.

**(8).** При провеждане на обработките да се спазват изискванията за опазване на околната среда и здравето на хората

**(9).** Да отстранява изцяло и за своя сметка всички повреди на имуществото на Възложителя, възникнали по вина на служителите му, допуснати по време на изпълнение на дейностите, респективно услугите.

**(10).** Да спазва изискванията на действащото национално и европейско законодателство за използването на професионални и висококачествени средства и материали, снабдени със сертификати за качество и одобрени от Министерството на здравеопазването.

**(11).** Да извършва обработката в работните дни от 09.00 до 17.30 часа, по определен утвърден от Възложителя график, ненарушаващ нормалния режим на работа, съобразно индивидуалните особености на услугите, които ще изпълняват и съобразно работното време на конкретния обект.

**(12).** Да изпълнява дейности по дезинфекция, дезинсекция и дератизация само с лица, придобили необходимата правоспособност и получили Удостоверение за изпълнител на дейности дезинфекция, дезинсекция и дератизация.

**(13)** В срок от три дни от сключването на договор за подизпълнение или на допълнително споразумение за замяна на посочен в офертата подизпълнител да изпрати копие на договора или на допълнителното споразумение на възложителя, съгласно чл. 75, ал. 2от ППЗОП, заедно с доказателства, че са изпълнени условията по чл. 66, ал. 2 и 11 ЗОП. \*

**(14).** След сключване на договора и най-късно преди започване на изпълнението му, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката*.\**

 **(15).** Замяна или включване на подизпълнител по време на изпълнение на договора за настоящата обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности. **\***

**(16).** Подизпълнителите нямат право да превъзлагат една или повече от дейностите, които са включени в предмета на договора за подизпълнение. **\***

 **(17).** Независимо от възможността за използване на подизпълнители отговорността за изпълнение на договора за обществена поръчка е на изпълнителя.**\***

**Чл. 10. ИЗПЪЛНИТЕЛЯТ** има право да получава възнаграждението за извършената и приета работа в размера и сроковете, определени с настоящия Договор.

**Чл. 11. ВЪЗЛОЖИТЕЛЯТ** се задължава:

1. Да осигури необходимите средства за изпълнение на поръчката.

 **2.** Да определи и упълномощи свое длъжностно лице, с което **ИЗПЪЛНИТЕЯТ** да съгласува извършването и отчитането Услугите, с право да подписва протоколи за установяване на извършените дейности.

 **3.** Да осигурява достъп до обектите за осъществяване на дейностите по договора.

 **4.** Да изплаща на **ИЗПЪЛНИТЕЛЯ** възнаграждение за извършената работа в размера и сроковете, определени от настоящия договор.

**5.** С едномесечно писмено предизвестие да уведоми **ИЗПЪЛНИТЕЛЯ** в случай на закриване на договорените обекти, както и при промяна на наименованието и адреса.

**Чл. 12. ВЪЗЛОЖИТЕЛЯТ** има право:

**1.** Да получава пълно, точно и качествено изпълнение на Услугите.

**2.** В случай на констатирани нередности, повреди на имуществото или некачествено изпълнение на Услугите, предмет на договора, да направи писмена рекламация пред **ИЗПЪЛНИТЕЛЯ**, в която се посочва срок за отстраняване на нередностите/повредите.

**V. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 13.** Изпълнението на Услугите, предмет на договора, се приемат с приемо-предавателни протокили, подписани от упълномощени представители на **ИЗПЪЛНИТЕЛЯ** и **ВЪЗЛОЖИТЕЛЯ.**

**VI. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл.14. (1)** При подписването на този Договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в размер на 2 % ( две на сто) от прогнозната стойност на обособената позиция без включен ДДС.

 **(2)** В случай на изменение на Договора, извършено в съответствие с този Договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на Договора преди подписването на допълнително споразумение за изменението.

**(3)** Действията за привеждане на Гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ:**

1. внасяне на допълнителна парична сума по банковата сметка на **ВЪЗЛОЖИТЕЛЯ,** при спазване на изискванията на чл. 15 от Договора; и/или

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 16 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 17 от Договора.

**Чл. 15.** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

Банка: Общинска банка, клон „Врабча”, ул. „Врабча” № 6

BIC: SOMBBGSF

IBAN: BG 72 SOMB 9130 33 33008301

**Чл. 16. (1)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на И**ЗПЪЛНИТЕЛЯ** за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова;

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 17. (1)** Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ,** в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на **ИЗПЪЛНИТЕЛЯ**;

2. да бъде със срок на валидност за целия срок на действие на Договора плюс 30 *(тридесет)* календарни дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 18. (1) ВЪЗЛОЖИТЕЛЯТ** освобождава Гаранцията за изпълнение в срок до 30 (*тридесет*) календарни дни след приключване на изпълнението на Договора и окончателно приемане на Услугите в пълен размер, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 15 от Договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

 **(3)** Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията.

**Чл. 19. ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ,** като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 20. ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. ако **ИЗПЪЛНИТЕЛЯТ** не започне работа по изпълнение на Договора за период по-дълъг от 10 (*десет*) дни след дата на влизане в сила и **ВЪЗЛОЖИТЕЛЯТ** развали Договора на това основание;

2. при пълно неизпълнение, в т.ч. когато Услугите не отговарят на изискванията на **ВЪЗЛОЖИТЕЛЯ** и **ВЪЗЛОЖИТЕЛЯ** развали Договора на това основание;

3. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

**Чл. 21.** Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 22.** Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 10 (*десет*) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 15 от Договора.

**VI. САНКЦИИ ПРИ НЕИЗПЪЛНЕНИЕ И ОТГОВОРНОСТИ**

**Чл. 23. (1)** При всяко лошо или частично изпълнение или пълно неизпълнение на Услугите от **ИЗПЪЛНИТЕЛЯ**,или отклонение от изискванията на **ВЪЗЛОЖИТЕЛЯ**, посочени в Техническото задание, същият дължи на **ВЪЗЛОЖИТЕЛЯ** неустойка в размер на 5% от прогнозната стойността без ДДС, но не повече от 20 %.

 **Чл. 24. (1)** Всяко лошо или частично изпълнение или пълно неизпълнение на Услугите,или отклонение от изискванията на **ВЪЗЛОЖИТЕЛЯ**, посочени в Техническото задание, се констатира чрез констативен протокол, съставен от представители на **ВЪЗЛОЖИТЕЛЯ**, който се връчва на **ИЗПЪЛНИТЕЛЯ**. В този случай **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответното задължение, без да дължи допълнително възнаграждение за това.

 **(2)** Пълно неизпълнение е налице, когато **ИЗПЪЛНИТЕЛЯТ** не осъществи Услугите, предмет на Договора, съгласно изискванията на **ВЪЗЛОЖИТЕЛЯ**.

 **(3)** За частично изпълнение се приема непредоставяне на част от Услугите, предмет на Договора, а за лошо изпълнение – изпълнението им с качество, несъответстващо на изискванията на **ВЪЗЛОЖИТЕЛЯ** или на нормативните изисквания за съответната дейност.

**Чл. 25**. **ВЪЗЛОЖИТЕЛЯТ** има право да удържи всяка дължима неустойка по този Договор от предстоящо дължимо плащане.

**Чл. 26.** В случай, че **ВЪЗЛОЖИТЕЛЯТ** не изплати дължимото възнаграждение в договорените срокове, той дължи на **ИЗПЪЛНИТЕЛЯ** законната лихва, за срока на забава, върху стойността на неплатеното.

**Чл. 27.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**Чл.28. ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**VIІ. ПРЕКРАТЯВАНЕ НА ДОГОВОРА**

 **Чл. 29. (1)** Този Договор се прекратява:

1. с изтичане на срока на Договора или с изпълнението на всички задължения на Страните по него;

2. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 10 (десет) дни от настъпване на невъзможността;

3. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

4. при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на всяка от Страните.

**Чл. 30. (1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение.

**(2)** За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. когато ИЗПЪЛНИТЕЛЯТ не е започнал изпълнението на Услугите в срок до 10 (десет) дни, считано от Датата на влизане в сила;

2.**ИЗПЪЛНИТЕЛЯТ** е прекратил изпълнението на Услугите за повече от 10 (десет) дни;

3. **ИЗПЪЛНИТЕЛЯТ** е допуснал съществено отклонение от Условията за изпълнение на поръчката/Техническото задание и Техническото предложение.

**(3) ВЪЗЛОЖИТЕЛЯТ** може да развали Договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

**Чл. 31. ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 32.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и

2. **ИЗПЪЛНИТЕЛЯТ** се задължава да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ.**

**Чл. 33.** При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред Услуги.

**VІІІ. ОБЩИ РАЗПОРЕДБИ**

**Чл. 34. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**Чл. 35.** При изпълнението на Договора, **ИЗПЪЛНИТЕЛЯТ** е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл.115 от ЗОП.

**Чл. 36. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала й известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ.**

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до **ИЗПЪЛНИТЕЛЯ,** всички негови поделения, контролирани от него фирми и организации, всички негови служители и наети от него физически или юридически лица, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

**(5)** Страните се задължават предоставените лични данни да бъдат използвани единствено и само за целите на настоящия договор и ще се обработват, съхраняват и предоставят само и единствено по реда, предвиден в Регламент (ЕС) 2016/679/”.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Чл. 37. ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на **ВЪЗЛОЖИТЕЛЯ**или на резултати от работата на **ИЗПЪЛНИТЕЛЯ,** без предварителното писмено съгласие на **ВЪЗЛОЖИТЕЛЯ,** което съгласие няма да бъде безпричинно отказано или забавено.

**Чл. 38.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Чл. 39. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 5 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**Чл. 40.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 41. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и отговорните лица за контакт на Страните са, както следва:

**1. За ВЪЗЛОЖИТЕЛЯ:**

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Отговорно лице: ………………………………………….

**2. За ИЗПЪЛНИТЕЛЯ:**

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** Всички документи по договора, свързани с изпълнението и приемането на дейности по договора, включително и тези, обуславящи определяне на неговия начален или краен срок (ако е приложимо), следва да бъдатзадължително регистрирани в административната информационна система на Столична община.  Регистрирането на документите се извършва в деня на настъпилото събитие, освен в случаите на основателна обективна невъзможност, като за дата на съответния документ се приема датата на неговото съставяне.

**(6)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 7 (*седем*) дни от вписването й в съответния регистър.

**Чл. 42. (1)** Този Договор се сключва на български език.

**(2)** Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за **ИЗПЪЛНИТЕЛЯ** или негови представители или служители, са за сметка на **ИЗПЪЛНИТЕЛЯ.**

**Чл. 43.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Чл. 44.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Този Договор се състави и подписа в 2 (два) еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ.**

Приложения:

Към този Договор се прилагат и са неразделна част от него следните приложения:

Приложение № 1 – Техническо задание;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

**В Ъ З Л О Ж И Т Е Л :**  **И З П Ъ Л Н И Т Е Л :**

**КМЕТ НА ………………..**

**СТОЛИЧНА ОБЩИНА:**   **………………**

**(Албена Атанасова) (……………………..)**

(упълномощена

съгласно Заповед № СОА17-РД09-78/17.01.2017г.)

**ДИРЕКТОР НА**

**(........................................)**

**ГЛАВЕН СЧЕТОВОДИТЕЛ:**

**()**

*Забележка: Текстовете, обозначени със \*, са приложими в случай, че в офертата си участникът е посочил, че при изпълнението на обществената поръчка ще ползва подизпълнител/и.*